יונה הנביא
יונה בן אמיתי, הנביא המפורסם; ביום אחד בהיר התגייס לחיל הים.; עבר קורס ימאים, קיבל דרגת שליש,; עלה על משחתה אוניית אח"י תרשיש.; זה הסיפור על יונה הנביא,; יונה הנביא; שהלך להביא.; פתאום גלים גבוהים והים החל סוער; כל המשחתה חישבה להשבר.; יונה בן אמיתי בפינה שכב נרדם,; הגיע גל גדול ושטף אותו לים.; זה הסיפור על יונה הנביא,; יונה הנביא; שהלך להביא.; בקושי הוא ניצל, כי לשחות הוא לא ידע.; ביקש "העברה" ועלה לטרפדה.; רבים הטלטולים על המים כל השמן; החליט יונה: אם כך- אתנדב כצוללן.; זה הסיפור על יונה הנביא,; יונה הנביא; שהלך להביא.; צוללת לא היתה אז, לא רהב לא תנין.; לאנגליה נסעו לעשות שם אימונים.; לאנגליה נסעו וקנו שם דג ענק,; וכך נכנס יונה למעיים של הדג.; זה הסיפור על יונה הנביא,; יונה הנביא; שהלך להביא.; בפנים היה צפוף, כמו בכל הצוללות.; יונה מתח ערסל בין הטחול והכליות,; שימן את הכבד וניקה את המרה.; משך במעי הגס - וטורפדו  חיש ירה.; זה הסיפור על יונה הנביא,; יונה הנביא; שהלך להביא.; לדרך אז יצאה הצוללת החיה.; המעי היה עיור ולראות קשה היה.; הציץ בפריסקופ, בצינור של הגרון; ולנמל נינוה הוא ניווט בביטחון.; זה הסיפור על יונה הנביא,; יונה הנביא; שהלך להביא.; וכך שנים רבות במעי הדג הוא שט,; וגם קיבל צל"ש - צוללן מספר אחת.; וכשהוא השתחרר הוא עבר לטכניון,; ושם עשה מחקר על צמחי הקיקיון.; זה הסיפור על יונה הנביא,; יונה הנביא; שהלך להביא.; 